Obvodný úrad životného prostredia v Liptovskom Mikuláši
úsek štátnej správy ochrany prírody a krajiny a posudzovania vplyvov na životné prostredie
Vrbická 1993, P.O. Box 38, 031 01  L i p t o v s k ý  M i k u l á š

Číslo: A/2013/01447-028-VIT                                                             Liptovský Mikuláš   05. 08. 2013
Vybavuje: Ing. Víťazková

R O Z H O D N U T I E

Obvodný úrad životného prostredia v Liptovskom Mikuláši ako príslušný orgán štátnej správy podľa § 56 písm. b) zákona  č. 24/2006 Z. z. o posudzovaní vplyvov na životné prostredie v znení neskorších predpisov, vydáva podľa § 7 ods. 5 cit. zákona, na základe oznámenia o strategickom dokumente „ Územný plán mesta Liptovský Mikuláš – Zmeny a doplnky č.2 “, ktorý predložil obstarávateľ Mesto Liptovský Mikuláš, Štúrova 1989/41, 031 42 Liptovský Mikuláš, IČO: 00315524, po ukončení zisťovacieho konania toto rozhodnutie :

Navrhovaný strategický dokument „ Územný plán mesta Liptovský Mikuláš – Zmeny a doplnky č.2 “, uvedený v predloženom oznámení 

s a   n e b u d e  p o s u d z o v a ť

podľa zákona č.24/2006 Z.z. o posudzovaní vplyvov na životné prostredie a o zmene a doplnení niektorých zákonov (ďalej len „zákon“). 

ODÔVODNENIE

Obstarávateľ, Mesto Liptovský Mikuláš, Štúrova 1989/41, 031 42 Liptovský Mikuláš, IČO: 00315524 (ďalej len „obstarávateľ“) predložil dňa 27.06.2013 Obvodnému úradu životného prostredia v Liptovskom Mikuláši podľa § 5 ods. 1 zákona oznámenie o strategickom dokumente „Územný plán mesta Liptovský Mikuláš – Zmeny a doplnky č.2“ (ďalej len „oznámenie“).
Navrhované zmeny nepredstavujú koncepčnú zmenu schváleného územného plánu, ich predmetom je spresnenie územnoplánovacej dokumentácie. Strategický dokument „Územný plán mesta Liptovský Mikuláš – Zmeny a doplnky č. 2“  navrhuje nasledovné zmeny: 
Zmena 1
Úpravu textu záväznej časti územného plánu mesta Liptovský Mikuláš – vyčiarknutie slova „heliport“ – t.j. „špecifické zariadenia dopravy lokálneho významu ( heliport, ...) – podmienené preverením podrobnejšou dokumentáciou“ z prípustných regulatív funkčného využitia všetkých urbanistických blokov v zmysle VZN č. 7/2010, zo dňa 16.12.2010, ktorým bola vyhlásená záväzná časť územného plánu mesta Liptovský Mikuláš, aby nebol prípustnou funkciou.
Zmena 2
Stanovenie doplňujúcich regulatívov pre zástavbu v navrhovaných urbanistických blokoch – v rozvojových územiach v zmysle schváleného územného plánu mesta Liptovský Mikuláš.
Zmena 3
Zmena maximálnej výšky zástavby pre objekt „ Stimulátor voľného pádu – SUPERFLY TATRALANDIA, Liptovský Mikuláš“ zo 4 NP na 7 NP na pozemku p.č. 1061/493, 494, 404 v k.ú. Liptovská Ondrašová. 
Zmeny a doplnky č. 2 územného plánu mesta Liptovský Mikuláš sú spracované v rozsahu textovej a grafickej  časti Územného plánu mesta Liptovský Mikuláš, riešené sú ako samostatná príloha územnoplánovacej dokumentácie. 

Nadradenou územnoplánovacou dokumentáciou je platný Územný plán VÚC Žilinského kraja, v znení platných zmien a doplnkov. Neuvažovalo sa s variantným riešením.

  	Na základe oznámenia predloženého obstarávateľom vykonal ObÚ ŽP podľa § 7 ods.1 zákona zisťovacie konanie, či sa strategický dokument bude alebo nebude posudzovať podľa zákona.

	V rámci zisťovacieho konania ObÚ ŽP v súlade s § 6 ods. 2 zákona zverejnil oznámenie na internetovej stránke Ministerstva životného prostredia Slovenskej republiky a rozoslal oznámenie na zaujatie stanoviska dotknutým orgánom a dotknutým obciam.

	Predložený strategický dokument vo väzbe na polohu mesta a rozsah navrhovaných aktivít  a zmien funkčného využívania územia nepredpokladá vznik vplyvov cez hraničného charakteru. Proces spracovávania a prerokovania návrhu územného plánu mesta poskytuje dostatočne široký priestor pre dotknutú verejnosť uplatniť svoje pripomienky, návrhy a odporúčania z hľadiska riešenia problematiky vplyvov na životné prostredie súvisiacich s návrhom riešenia strategického dokumentu.

ObÚ ŽP pri svojom rozhodovaní prihliadol na kritériá pre zisťovacie konanie uvedené v prílohe č. 3 zákona, význam očakávaných vplyvov na životné prostredie a na písomné stanoviská, ktoré podľa § 6 ods. 6 zákona obdržal od nasledovných dotknutých orgánov, obce (mesto) a verejnosti:

1.	Obvodný úrad životného prostredia v Liptovskom Mikuláši (úsek ŠSOH 4.7.2013, ŠSOO 4.7.2013, ŠVS 10.07.2013)

„nemá pripomienky“
	
2.	Obvodný lesný úrad v Liptovskom Mikuláši č.OLÚ 13/00245-2 HAL zo dňa 4.7.2013
„nemá pripomienky“

3.	Okresné riaditeľstvo Hasičského a záchranného zboru v Liptovskom Mikuláši č.ORHZ-LM1-495/2013 zo dňa 10.7.2013
„nemá pripomienky“
	
4.	 Regionálny úrad verejného zdravotníctva Liptovský Mikuláš č.2013/004470/239 zo dňa 12.07.2013
„nemá pripomienky“

5.	Obec Liptovský Ján č.188/2013 zo dňa 10.7.2013
„nemá pripomienky“

6.	ŠOP SR Správa Národného parku Nízke Tatry č.NAPANT/774/2013/ zo dňa 10.07.2013
„nemá pripomienky“

7.	Obecný úrad Trstené č.12/2013 zo dňa 15.07.2013
„nemá pripomienky“

8.	Ministerstvo životného prostredia SR, Odbor štátnej geologickej správy č.3249/2013-7.3 37251/2013 zo dňa 15.07.2013

1.	V katastrálnom území mesta Liptovský Mikuláš (ďalej len „predmetné územie“) sa nachádza prieskumné územie (PÚ):
-	„Demänovská dolina  - termálne podzemné vody “  určené pre   držiteľa prieskumného územia  LARNIS, s. r. o., Spišská Sobota, s platnosťou do 19.10. 2015,
-	„Palúdzka – Demänová – termálne podzemné vody“ určené per držiteľa prieskumného územia GEO LM, s. r. o., Roveň, Podtureň, s platnosťou do 26. 06. 2017.

Podľa § 22  ods. 1 geologického zákona ministerstvo môže na návrh držiteľa prieskumného územia predĺžiť lehotu platnosti prieskumného územia o ďalšie štyri roky, opätovne o ďalšie dva roky a ak určená lehota nepostačuje na dokončenie dotknutej činnosti, môže byť na návrh držiteľa prieskumného územia predĺžená o lehotu, ktorá je nevyhnutne potrebná na dokončenie geologických prác. 

	Ministerstvo je dotknutým orgánom v územnom konaní podľa § 23 ods. 14 geologického zákona. Podľa § 12 ods. 4 písm. n) Vyhlášky Ministerstva životného prostredia Slovenskej  republiky č. 55/2001 Z. z. o územnoplánovacích podkladoch a územnoplánovacej dokumentácii je potrebné vyznačovať hranice prieskumných území v územnoplánovacej dokumentácii.

2.	V predmetnom území sú evidované staré banské diela tak, ako sú  zobrazené na priložených mapách. Ministerstvo žiada evidované staré banské diela vymedziť ako plochy vyžadujúce zvýšenú ochranu podľa § 12 ods. 4 písm. o) Vyhlášky Ministerstva životného prostredia Slovenskej  republiky č. 55/2001 Z. z. o územnoplánovacích podkladoch a územnoplánovacej dokumentácii a vyznačiť v  územnoplánovacej dokumentácii. 

3.	V predmetnom  území  sú evidované skládky odpadov tak, ako sú zobrazené na priložených mapách. Ministerstvo  odporúča  uvedené skládky  odpadov  dostatočne  zohľadniť v územnoplánovacej dokumentácii. 

4.	V predmetnom území sú na základe výpisu Informačného systému environmentálnych záťaží Slovenskej republiky evidované environmentálne záťaže:

I.	Názov EZ: LM (1884) / Liptovský Mikuláš – Rušňové depo, Cargo a. s.
	Názov lokality: Rušňové depo, Cargo a. s.
     Druh činnosti: železničné depo a stanica
	Registrovaná ako: Pravdepodobná environmentálna záťaž
II.	Názov EZ: LM (015) / Liptovský Mikuláš – ČS PHM pri stanici
	Názov lokality: ČS PHM pri stanici
	Druh činnosti: čerpacia stanica PHM
	Registrovaná ako: Sanovaná / rekultivovaná lokalita
III.	Názov EZ: LM (017) / Liptovský Mikuláš – hnojisko Demänová
	Názov lokality: hnojisko Demänová
	Druh činnosti: hnojisko
	Registrovaná ako: Pravdepodobná environmentálna záťaž
IV.	Názov EZ: LM (021) / Liptovský Mikuláš – skládka Pri vodnom areáli
	Názov lokality: skládka Pri vodnom areáli
	Druh činnosti: skládka priemyselného odpadu
	Registrovaná ako: Pravdepodobná EZ/Sanovaná / rekultivovaná lokalita
V.	Názov EZ: LM (018) / Liptovský Mikuláš – Kožiarske závody
	Názov lokality: Kožiarske závody
	Druh činnosti: vyčiňovanie a spracovanie koží
	Registrovaná ako: Potvrdená environmentálna záťaž
VI.	Názov EZ: LM (022) / Liptovský Mikuláš – Velvetex
	Názov lokality: Velvetex
	Druh činnosti: energetika
	Registrovaná ako: Pravdepodobná environmentálna záťaž
VII.	Názov EZ: LM (019) / Liptovský Mikuláš – LIPTOVSKÉ STROJÁRNE plus
	Názov lokality: LIPTOVSKÉ STROJÁRNE plus
	Druh činnosti: strojárska výroba
	Registrovaná ako: Pravdepodobná environmentálna záťaž
VIII.	Názov EZ: LM (020) / Liptovský Mikuláš – skládka Pri Váhu
	Názov lokality: skládka Pri Váhu
	Druh činnosti: skládka komunálneho odpadu
	Registrovaná ako: Pravdepodobná EZ/Sanovaná / rekultivovaná lokalita
IX.	Názov EZ: LM (016) / Liptovský Mikuláš – ČS PHM Okoličné
	Názov lokality: ČS PHM Okoličné
	Druh činnosti: čerpacia stanica PHM
	Registrovaná ako: Pravdepodobná EZ/Sanovaná / rekultivovaná lokalita
        Územia, na ktorých sú evidované environmentálne záťaže, nie sú vhodné pre výstavbu.
5.	V predmetnom území sú evidované zosuvné územia tak, ako sú  zobrazené na priložených mapách. Ministerstvo žiada evidované zosuvné územia vymedziť ako plochy vyžadujúce zvýšenú ochranu podľa § 12 ods. 4 písm. o) Vyhlášky Ministerstva životného prostredia Slovenskej  republiky č. 55/2001 Z. z. o územnoplánovacích podkladoch a územnoplánovacej dokumentácii a vyznačiť v  územnoplánovacej dokumentácii.

9.	Ministerstvo dopravy, výstavby a regionálneho rozvoja SR, Sekcia záležitostí EÚ a zahraničných vzťahov č.20204/2013/B211-SZEÚ/44181 zo dňa 11.07.2013
„nemá pripomienky“

10.	Obvodný úrad Žilina, Odbor výstavby a bytovej politiky
č.ObU-ZAOVBP1/B/2013/00855/KRJ zo dňa 15.07.2013
1.	Požadujeme v celom procese obstarávania návrhu územnoplánovacej dokumentácie (ÚPD) dodržiavať zákon č.50/1976 Zb. o územnom plánovaní  a stavebnom poriadku v znení neskorších predpisov (ďalej len stavebný zákon), Vyhlášku MŽP SR č. 55/2001 Z.z. o územnoplánovacích podkladoch a územnoplánovacej dokumentácii a pri spracovaní ÚPD postupovať podľa metodických usmernení MDVRR SR.
2.	Orgán územného plánovania (Mesto Liptovský Mikuláš) musí v celom procese zabezpečovať obstarávanie územnoplánovacej dokumentácie prostredníctvom odborne spôsobilej osoby (OSO) podľa § 2a stavebného zákona – mestom písomne nahlásená OSO je Ing.arch. Tatiana Bachtíková.
3.	Poukazujeme, že zmena č.1 v predmetných zmenách a doplnkoch č.2 územného plánu mesta sa podstatne týka prebiehajúceho územného konania spoločnosi ELAN s.r.o. - umiestnenie stavby heliportu v k.ú. Liptovská Ondrašová. Krajský stavebný úrad v Žiline (ktorého pôsobnosti prijatím zákona č.345/2012 Z.z. o niektorých opatreniach v miestnej štátnej správe a o zmene a doplnení niektorých zákonov s účinnosťou od 1.1.2013 prešli na ObU-ZA-OVBP) vo veci odvolania spoločnosti ELAN s.r.o. voči rozhodnutiu mesta Liptovský Mikuláš vydal v predmetnej veci rozhodnutie pod č.A/2012/00286/KSÚ Žilina/Pál zo dňa 02.02.2012, v ktorom zrušil rozhodnutie Mesta Liptovský Mikuláš pod č.ÚRaSP 2011/01584-008Le zo dňa 16.09.2011 a vyslovil právny názor a závery pre ďalšie konanie I. stupňového orgánu vo veci návrhu na vydanie územného rozhodnutia o umiestnení stavby heliportu. Viazanosť týchto právnych názorov a záverov vyplýva priamo z ustanovenia § 59 ods.3 zákona č.71/1967 Zb.o správnom konaní.

11.	Letecký úrad SR Bratislava č.08923/2013/ROP-002-P/11898 zo dňa 12.07.2013
      - nesúhlasí a žiada územnoplánovaciu dokumentáciu prepracovať a to o nasledovné skutočnosti:
- Letecký úrad SR nesúhlasí s vypustením textu: „špecifické zariadenia dopravy lokálneho významu (heliport, zar. vodnej dopravy,...) – podmienené preverením podrobnejšou dokumentáciou z kapitoly 2, podkapitoly 2.1., časti 2.1.4. z dôvodu, že existujúci heliport pre leteckú záchrannú službu Nemocnice s poliklinikou Liptovský Mikuláš sa nachádza v Zmiešanom území s prevahou občianskej vybavenosti.
- na str.2 žiadame v odseku „Zmena 1“ odstrániť slová „všetkých urbanistických blokov“ z vyššie uvedeného dôvodu.
- prepracovanú územnoplánovaciu dokumentáciu žiada zaslať k odsúhlaseniu ešte pred jej schválením.

12.	Ministerstvo obrany SR Agentúra správy majetku Banská Bystrica č.ASMdpS-1-483/2013 zo dňa 17.07.2013
„nemá pripomienky“

13.	Úrad pre reguláciu železničnej dopravy, Sekcia špeciálneho stavebného úradu, Bratislava č.6117/2013-S4/S-Mt zo dňa 15.07.2013
•	doporučuje kôli obstarávaniu podkladov obrátiť sa na vlastníka celoštátnych dráh t.j. ŽSR GR Bratislava príp.vlasníkov a správcov vlečiek na území mesta L.Mikuláš.
•	doporučuje ako prílohu k ÚPN vypracovanie hlukovej mapy dotknutého územia, ktorá potvrdí vhodnosť navrhovaným funkcií využitia územia vzhľadom na situovanie a konfiguráciu polohy železničných tratí a železničných vlečiek v území vzhľadom na obytnú zástavbu.
•	stavby resp. ich časti, ktoré budú situované do ochranného pásma dráhy (OPD) a tieto nebudú slúžiť na prevádzku dráhy alebo dopravu na dráhe, podľa § 103 ods. 3 písma) zákona o dráhach pre ne bude potrebný súhlas na vykonávanie činnosti v OPD.
•	ak stavba resp. jej časť bude situovaná do OPD, nesúhlasíme s vydaním stavebného povolenia pred vydaním záväzného stanoviska ÚRŽD. Takýto súhlas v zmysle § 140b ods.1 stavebného zákona je pre správny orgán v konaní podľa stavebného zákona záväzný.
 
14.	Železnice SR Bratislava č.16470/2013/O420-2 zo dňa 9.7.2013
V súlade s rozvojovými zámermi ŽSR predložená dokumentácia z hľadiska ochrany trás nadradených systémov dopravného a technického vybavenia územia  zhodnocuje  pripravovanú „Modernizáciu železničnej trate Žilina - Košice, úsek trate Liptovský Mikuláš - Poprad Tatry(mimo)“pre v =160 km/hod .  
     V rámci vymedzenia predloženého riešenia využitia územia (zmena funkčného využitia  - zmeny nie sú presne lokalizované),  odporúčame zohľadniť aj vplyv železničnej prevádzky dráhy. V prípade navrhovanej činnosti  v ochrannom pásme dráhy je potrebné postupovať podľa   ustanovení zákona č. 513/2009 Z. z. o dráhach a o zmene a doplnení niektorých zákonov.  Objekty a zariadenia   v rámci riešeného  územia  žiadame situovať  tak, aby  nezasahovali do obvodu dráhy, to  je do jestvujúcich pozemkov v správe ŽSR. 

15.	ŠOP SR Správa Tatranského národného parku Tatranská Štrba č.TANAP/1005/2013 zo dňa 16.07.2013
„nemá pripomienky“

16.	Obvodný úrad pre cestnú dopravu a pozemné komunikácie Liptovský Mikuláš č.2013/01086/2/LML zo dňa 15.07.2013
„nemá pripomienky

17.	Obvodný úrad životného prostredia Žilina, Odbor OP, VZŽP a OKK č.2013/03326/Gr zo dňa 12.07.2013 
Zmena 1  - úprava textu záväznej časti ÚPN mesta Liptovský Mikuláš, vyčiarknutie slova „heliport“ – t.j. „špecifické zariadenia dopravy lokálneho významu /heliport,../ - podmienené preverením podrobnejšou dokumentáciou“ z prípustných regulatívov funkčného využitia všetkých urbanistických blokov v zmysle VZN č.7/2010 zo dňa 16.12.2010, ktorým bola vyhlásená záväzná časť ÚPN mesta Liptovský Mikuláš, aby nebol prípustnou funkciou. Pri tejto zmene je potrebné upozorniť, že v júli 2013 bolo vydané záverečné stanovisko k navrhovanej činnosti „Heliport Liptovský Trnovec“, ktoré konštatuje, že navrhovanú činnosť v predmetnej lokalite doporučuje a teda nie je úplne zrejmé, prečo sa v tejto časti majú robiť zmeny a doplnky . 

18.	Žilinský samosprávny kraj, č.4559/2013/ODaRR-002 zo dňa 16.07.2013
„nemá pripomienky“

19.	Obecný úrad Trstené č.12/2013 zo dňa 15.07.2013
„nemá pripomienky“

20.	Obvodný pozemkový úrad Liptovský Mikuláš č.ObPÚ 2013/00281/O zo dňa 23.07.2013
„nie je v tomto konaní dotknutým orgánom štátnej správy“

21.	Krajský pamiatkový úrad Žilina č.KPUZA 2013/11586-02/47331 zo dňa 23.07.2013
„nemá pripomienky

22.	Obvodný úrad pre cestnú dopravu a pozemné komunikácie v Žiline č.2013/02090/2ZA/B zo dňa 19.07.2013
„nemá pripomienky

23.	ELAN spol.s.r.o., Ul.1.Mája 35/115, Liptovský Mikuláš č.17072013b zo dňa 17.07.2013
žiada ako dotknutá právnická osoba o vydanie záporného stanoviska nakoľko:

•	Obstarávanie  ZaD č. 2 ÚPN mesta Liptovský Mikuláš je v rozpore s § 30 (1) stavebného zákona, nakoľko nedošlo k zmene územnotechnických, hospodárskych a sociálnych predpokladov, na základe ktorých bola navrhnutá koncepcia organizácie územia oproti pôvodnému ÚPN mesta Liptovský Mikuláš. Návrh ZaD č. 2 smeruje naopak len k cieľu zabrániť výstavbe HELIPORT-u našej organizácii. (Doklad o podmienkach možnosti spracovania ZaD ÚPN mesta – viď stanovisko MDVRR SR ako príloha č. 1 k žiadosti)
•	K pôvodnému návrhu ÚPN mesta, ktorého záväzná časť je vyhlásená VZN mesta Liptovský Mikuláš, ste sa vyjadrili pri prerokovávaní návrhu podľa § 22 SZ kladne a Vaše kladné stanovisko k ZaD č. 2, ktoré podstatne menia záväznú časť ÚPN mesta by znamenalo porušenie § 140 b (3) SZ, nakoľko by došlo k zmene Vášho predchádzajúceho  záväzného stanoviska bez zmeny ustanovení právneho predpisu, z ktorého ste vychádzali a tiež bez podstatnej zmeny skutkových okolností.
•	Veľká časť dotknutých orgánov pri prerokovaní návrhu ÚPD sa zároveň kladne vyjadrila  k zámeru výstavby HELIPORT-u aj pri prerokovávaní návrhu na vydanie územného rozhodnutia pre tento zámer ( viď vydané vyjadrenia a stanoviska dotknutých orgánov a inštitúcií na našej webovej stránke http://www.heliportliptov.sk/sk/proces-vystavby), resp. v procese prerokovávania vyhodnotenia vplyvov činnosti (výstavby a prevádzky) HELIPORT-u Liptovský Trnovec v zmysle zákona č.24/2006 Z.z. o posudzovaní vplyvov na
životné prostredie. Kladné záverečné stanovisko v zmysle  zákona č.24/2006 Z.z. o posudzovaní vplyvov na životné prostredie vydal pod č.2013/00832-031-VIT OÚŽP v Liptovskom Mikuláši dňa 04.07.2013 a zaslal ho všetkým zúčastneným listom č.A/2013/00832-032-VIT zo dňa 04.07.2013. Stanoviská vydané k územnému konaniu ako aj v procese posudzovania vplyvov na ŽP sa rovnako v zmysle SZ považujú za stanoviská, ktoré nie je možné podľa §140 (3) meniť (ani pri prerokovávaní ZaD ÚPN mesta).   
•	Z dôvodu, že ZaD č. 2 obstaráva obstarávateľ mesto Liptovský Mikuláš v rozpore so SZ (viď § 30 (1) SZ a stanoviskom MDVR SR), sme požiadali príslušný nadriadený orgán ÚP – OÚ odd. územného plánovanie v Žiline o vydanie nesúhlasného stanoviska pre obstarávanie ZaD č. 2 ÚPN mesta Liptovský Mikuláš, žiadosť prikladáme ako prílohu č.3. Ako prílohu č.4 prikladáme vydané a právoplatné súhlasné záväzné stanovisko mesta Liptovský Mikuláš č. UHA 2011/00473-02-Bc zo dňa 08.02.2011 k vydaniu územného rozhodnutia pre HELIPORT Liptovský Trnovec. 

          V písomných stanoviskách doručených na ObÚ ŽP v zákonom stanovenom termíne dotknuté orgány štátnej správy nepožadovali posudzovanie strategického dokumentu podľa zákona. Dotknutý subjekt - Letecký úrad SR Bratislava nesúhlasí so strategickým dokumentom a požaduje územnoplánovaciu dokumentáciu prepracovať. Ďalší dotknutý subjekt – ELAN s.r.o. L.Mikuláš poukazuje na rozpor so zákonom č.50/1976 Zb. o územnom plánovaní a stavebnom poriadku (stavebný zákon). Obvodný úrad životného prostredia ako príslušný orgán v zmysle zákona č.24/2006 Z.z. o posudzovaní vplyvov na životné prostredie a o zmene a doplnení niektorých zákonov nie je oprávneným správnym orgánom na správne konanie vo veci porušenia zákona č.50/1976 Zb. o územnom plánovaní a stavebnom poriadku (stavebný zákon). 

            Verejnosť sa v priebehu zisťovacieho konania k oznámeniu nevyjadrila.
	
ObÚ ŽP v rámci zisťovacieho konania posúdil oznámenie o strategickom dokumente z hľadiska jeho povahy, miesta vykonávania, najmä jeho únosného zaťaženia a ochranu poskytovanú podľa osobitných predpisov, významu očakávaných vplyvov na životné prostredie a zdravie obyvateľstva, úrovne spracovania oznámenia a kritérií pre zisťovacie konanie podľa prílohy č.3 k zákonu. Prihliadal pri tom na stanoviská k oznámeniu od zainteresovaných subjektov a rozhodol tak, ako je uvedené vo výrokovej časti tohto rozhodnutia.

ObÚ ŽP na základe uvedených skutočností a ďalších informácií obsiahnutých v oznámení o strategickom dokumente, s prihliadnutím na stanoviská zainteresovaných subjektov, rozhodlo ako je uvedené vo výrokovej časti tohto rozhodnutia.

Upozornenie: „Územný plán mesta Liptovský Mikuláš – Zmeny a doplnky č.2“ je dokument s miestnym dosahom, preto v súlade s § 7 ods. 7 zákona dotknutá obec bez zbytočného odkladu informuje verejnosť o tomto rozhodnutí spôsobom v mieste obvyklým.

P o u č e n i e

     Zisťovacie konanie sa nevykonáva podľa zákona č. 71/1967 Zb. o správnom konaní (správny poriadok) v znení neskorších predpisov, a preto sa voči nemu nemožno odvolať. 
     Toto rozhodnutie možno preskúmať súdom podľa zákona č. 99/1963 Zb. Občiansky súdny poriadok v znení neskorších predpisov.

                                                                                     Ing. Miroslav P o t a n č o k
                                                                                             prednosta OÚŽP

Doručuje sa : 
1.	Mesto Liptovský Mikuláš, Mestský úrad, Štúrova 1989/41, 031 42 Liptovský Mikuláš
2.	ELAN spol.s.r.o., Ul.1.Mája 35/115, Liptovský Mikuláš
3.	Ministerstvo dopravy, výstavby a regionálneho rozvoja SR, Bratislava
4.	Ministerstvo životného prostredia SR, Bratislava
5.	Ministerstvo obrany SR, Bratislava
6.	Obvodný úrad Žilina – odbor výstavby a bytovej politiky
7.	Obvodný úrad pre cestnú dopravu a pozemné komunikácie v Žiline
8.	Obvodný úrad ŽP v Žiline
9.	Obvodný pozemkový úrad v Žiline
10.	Krajský pamiatkový úrad Žilina
11.	Žilinský samosprávny kraj, Žilina
12.	Obvodný úrad pre cestnú dopravu a pozemné komunikácie, L. Mikuláš
13.	Obvodný pozemkový úrad, L. Mikuláš
14.	Obvodný lesný úrad, L. Mikuláš
15.	Obvodný úrad životného prostredia, L. Mikuláš
16.	ŠOP SR, Správa NAPANT, Banská Bystrica
17.	ŠOP SR, Správa TANAP, Tatranská Štrba
18.	Regionálny úrad verejného zdravotníctva, L. Mikuláš
19.	Železnice SR, odbor stratégie, Bratislava
20.	Úrad pre reguláciu železničnej dopravy, Bratislava
21.	Okresné riaditeľstvo Hasičského a záchranného zboru, L. Mikuláš
22.	Letecký úrad Slovenskej republiky, Bratislava
23.	Bobrovec
24.	Liptovský Trnovec
25.	Jamník
26.	Smrečany
27.	Konská
28.	Žiar
29.	Trstené
30.	Liptovský Ondrej
31.	Veterná Poruba
32.	Galovany
33.	Beňadiková
34.	Závažná Poruba
35.	Svätý Kríž
36.	Liptovský Ján
37.	Pavčina Lehota
38.	Demänovská Dolina
39.	ŠOP SR S-TANAP Tatranská Štrba
40.	ŠOP SR S-NAPANT Banská Bystrica